SET ปิดเช้าบวก 0.14 จุด นักลงทุนรองบ “บจ.” ปี 65
SET ปิดเช้าบวก 0.14 จุด ไร้ปัจจัยใหม่ นักลงทุนรองบ “บจ.” ปี 65 แนวโน้มบ่ายคาดไซด์เวย์รอปัจจัยใหม่ให้แนวรับ 1,675 จุด แนวต้าน 1,690 จุด
SET ปิดเช้าบวก 0.14 จุด ไร้ปัจจัยใหม่ นักลงทุนรองบ “บจ.” ปี 65 แนวโน้มบ่ายคาดไซด์เวย์รอปัจจัยใหม่ให้แนวรับ 1,675 จุด แนวต้าน 1,690 จุด
17 ม.ค. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ดัชนีตลาดหุ้นในช่วงเช้าที่ผ่านมาแกว่งตัวในกรอบแคบมาก เนื่องจากยังคงไร้ปัจจัยใหม่ๆเข้ามาหนุน โดยวานนี้ตลาดหุ้นสหรัฐปิดทำการเนื่องในวันรำลึกมาร์ติน ลูเธอร์ คิง จูเนียร์ ขณะที่นักลงทุนยังคงรอติดตามการรายงานผลประกอบการของบริษัทจดทะเบียนที่จะทยอยออกมาอย่างต่อเนื่อง รวมไปถึงการเปิดเผยตัวเลข GDP ไตรมาส 4/65 ของจีน และดัชนีภาคการผลิตเดือน ม.ค. ของสหรัฐในสัปดาห์นี้
สำหรับปัจจัยด้านการฟื้นตัวของเศรษฐกิจในประเทศ การปรับขึ้นดอกเบี้ยสหรัฐในอัตราที่ชะลอตัวลดลง และ การเปิดประเทศของจีนนั้น ตลาดรับรู้และซึมซับเข้าไปในราคาทั้งหมดแล้ว แนวโน้มช่วงบ่ายคาดว่าจะไซด์เวย์เพื่อรอปัจจัยใหม่เข้ามาเพิ่มเติม ให้แนวรับ 1,675 จุด และแนวต้าน 1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 1,995.10 ล้านบาท ปิดที่ 33.50 บาท ลดลง 0.25 บาท
AOT มูลค่าการซื้อขาย 1,018.81 ล้านบาท ปิดที่ 73.50 บาท เพิ่มขึ้น 0.25 บาท
CPALL มูลค่าการซื้อขาย 1,018.47 ล้านบาท ปิดที่ 68.75 บาท เพิ่มขึ้น 1.00 บาท
DELTA มูลค่าการซื้อขาย 866.05 ล้านบาท ปิดที่ 844.00 บาท ไม่มีการเปลี่ยนแปลง
PTTGC มูลค่าการซื้อขาย 737.34 ล้านบาท ปิดที่ 51.25 บาท เพิ่มขึ้น 1.00 บาท